# FORMÅL

At sikre, at kemikalier og farligt affald på SDU er emballeret, så de kan modstå efterfølgende håndtering og kørsel.

Emballeringen skal dels sikre indholdet mod beskadigelse og udsivning og dels sikre, at indholdet ikke forvolder skade på personer, materiel, andet gods eller miljø under transport eller ved oplagring.

Det er afsenderen/instituttet, der er ansvarlig for korrekt emballering.

# 2. PAKNING

Afsenderen skal overholde følgende retningslinjer, når der pakkes/emballeres kemikalier og farligt affald:

* Emballagen skal være egnet til det pågældende kemikalie eller affald.
* Ikke farlig gods - emballagen skal være solid og i stand til at modstå de påvirkninger, der normalt forekommer under transport.

Emballager til farligt affald rekvireres hos Transport og Logistik afdelingen.

HUSK - Bland ikke forskellige affaldstyper sammen!

* Farligt gods skal være emballeret i UN-godkendt emballage med tydelig UN kode.
* Emballagegodkendelse skal passe til pakkegruppe (pg) (I, II, III) iht. godsbetegnelsen:
  + Godkendelse X til pg. I, II og III
  + Godkendelse Y til pg. II og III
  + Godkendelse Z til pg. III



* Plastemballage, der benyttes til farligt gods, må højst være 5 år gammel.
* Til uorganisk syre eller surt affald, pH-værdi under 6, anvend altid emballager af plast.
* Flydende kemikalier eller affald skal først emballages i inderemballage inden nedpakning i spændelågsfad eller anden ydre emballage.
* Flydende affald emballeres i UN godkendte plastdunke.
* Emballagen skal være tæt, dvs. at skruelåg, alle pakninger i spuns og spændelåg er ubeskadigede. I modsat fald skal de defekte dele udskiftes.
* ![522](data:None;base64,)Emballagen skal lukkes forsvarligt. På spændelågsfade skal låseblik være isat spændebåndet!
* Emballage skal være uden buler eller tæring, der svækker dens styrke.
* Emballagen skal være ren udvendigt.
* Gamle mærkesedler, som ikke svarer til indholdet, slettes eller fjernes.
* De eksisterende vægtgrænser for emballagetypen skal overholdes.
* Glasemballager og andre skrøbelige emballager skal beskyttes mod knusning i spændelågsfade ved hjælp af ikke brændbart opsugnings (inert materiale/vermiculite).

**2. PAKNING PÅ PALLE**

* Emballager må ikke stables på palle med mindre, de er konstrueret dertil.
* Emballager på palle skal surres fast til pallen, så de ikke kan forskubbe sig under transport.
* Emballager på palle må ikke rage ud over pallekanten.

# 3. TRANSPORT

Transport på offentlig vej: Der er regler for transport af farligt gods, se Bilag 2 - Transport iht. ADR pkt. 1.1.3.6 af farligt gods eller kontakt Transport og Logistik evt. sikkerhedsrådgiveren.

# 4. I TVIVL…

Kontakt din kemikalieansvarlige på dit institut eller sikkerhedsrådgiveren.

Ved spild af kemikalier, se instruktion 5 - Miljøuheld og nærved uheld.